(اهتم تزيل الهم)

خد بالك قبل متعين اي عامل لازم تطلب منه مسوغات التعين ودي حاجه مهمه جدا زي ايه ؟

\*كعب العمل .0 ولازم ترجعه بعد ميتامن علي العامل وتحتفظ بصوره منه بعد متملي الجزء الاخير من الكعب والرجوع ده يا اما تصوره وتبعته للمكتب ومسؤل المكتب يمضي عليه استلمت الاصل ويحط تاريخ الاستلام وخد بالك كويس خلال 30يوم من التامين علي العامل 0 واما بمسجل بعلم الوصول وتحط حافظه الارسال بملف الخدمه مع صوره الكعب

\* فيش باسم الشركه واصل الموقف من التجنيد او مايفيد التاجيل او بطاقه التجنيد

وفيه مخالفة عليك لو عينت العامل بدون الموقف من التجنيد او اداء الخدمه العامه طبقا للمواد39 و45 من قانون الخدمه العسكريه رقم 127

\*نموزج 111 تامين صحي طابعه تامينيه قياس مهاره ومزاوله حرفه للعامل الفني صور شخصيه اصل المؤهل الدراسي ان وجد

وبعدين تمشي في اجراءات اعتماد لائحه الجزاءات والنظام الاساسي وتعلقها بمكان ظاهر بالشركه لو عمالك عددهم عشره فاكثر وجدول بمواعيد العمل ونسخه من احكام تشغيل النساء لو عندك 5 عاملات فاكثر دول اسمهم المعلقات

طب الاعتماد اللوائح ازاي؟

اعتماد من النقابه الخاصه بنشاط المنشاه وتكتب علي كل نسخه بيانات الشركه وعدد العمال والنشاط والكيان القانوني والعنوان .

ثم الاعتماد من مكتب العلاقات ثم التعليق بمكان ظاهر باشركه

\*\*\*خلي بالك قم بتعليق الصوره واحتفظ بالاصل منعا لتلف الاصل

وكمان لو عندك اطفال فيه نسخه من احكام تشغيل الاطفال \*وكشف باسماء الاطفال مدون فيه سن كل طفل ويعلق في مكان بارز بالشركه0

ملف الخدمه ازاي يكون مستوفي

ملف الخدمه المستوفي فيه الحاجات دي

نسخه من عقد العمل موقع عليها من العامل باستلامة نسخه

الصوره الكربونيه من س 1 مسوغات التعين

تدرج الاجر الاقرارات المختلفه زي الحاله الاجتماعيه

صحيفه الجزاءات صحيفه الاجازات

ترخيص مزاوله الحرفه وقياس المهاره

مايفيد اعاده شهاده القيد ايصال من المسؤل بما اودعه من اوراق لدي صاحب العمل

خد بالك ان فتره الاختبارفي عقد العمل مره واحده لمده 3 اشهر

خد بالك ان الاجانب مخالفه فوريه فميشتغلوش الابترخيص او نموزج استعلام امني

خد بالك ان تشغيل الاضافي بدون تصريح مخالفه فوريه فلازم تاخذ موافقه من مكتب التشغيل بحد اقصي ساعتين والساعتين دول ليهم حسبه تانيه بالاضافه الي اجره الاصلي ياخد 35% لو الاضافي نهاري و اجره الاصلي مضافا اليه 70% لو الاضافي ده بالليل والذي يحدد النهاري من الليلي الشروق والغروب

خد بالك لازم تعمل سجل قيد عمال للمنشاه

خد بالك ان ممكن تشغل العامل في اي يوم عطله وعددهم 14 يوم في السنه بس بشرط يمعلم 0 انك تدي العامل بالاضافه لاجر اليوم ياخد مثلي الاجر 0ازاي مش فاهم !

بص لو الاجر الشهري 3000 جنيه وشتغل يوم المولد النبوي الشريف يستحق اخر الشهر 3200 3000 اصل راتبه و200 مثلي اجر ليوم العطله

خد بالك لازم تعمل سجل قيد اموال الجزاءات التي توقع علي العامل حتي لو مفيش جزاءات يتم تدوين عباره لايوجد ولو فيه جزاءات توزع طبقا للقرار الوزاري 127 لسنه 2014 وهي ثلثي الحصيله تصرف للعمال علي شكل مصيف 0دوره رياضيه0 000الخ

الثلث الباقي 30% من الثلث للموسسه الاجتماعيه العماليه بشيك او ايداع

و70% من الثلث للموسسه الثقافيه العماليه بشيك او ايداع بنكي

مع عمل محضر جلسه للتصرف في هذه الحصيله

خد بالك لازم العامل ياخد يوم راحه في الاسبوع ولصاحب العمل يشغله في يوم الراحه بس شرط يكبير ياخد يوم راحه بداله في الاسبوع التالي ومش بس كده ياخد يوم فلوس بكده يوم فلوس ويوم راحه

خلي بالك من الاجازات بتكون 21 يوم او 28 يوم او 30 يوم او 37 يوم ازااااى دهمش فاهم

بص يمحترم الاجازات 21 يوم لو العامل اشتغل من سنه حتي 10 سنوات وبيشتغل

في مصنع لايخضع لقرار 77 لسنه 2007 او بمهنه اداريه حتي لو المصنع يخضع للقرار ده

او 28 يوم لو خدمته سنه حتي 10 سنوات بس مهنه فنيه في مصنع يعمل في الاعمال الصعبه والخطره قرار 77

او 30 يوم لو شغال 10 سنوات او اكثر عند صاحب عمل واحد او عند اكثر من صاحب عمل مش بس كده وبياخد ال 30 يوم لو سنه 50 سنه فاكثر حتي لو قلت مده خدمته عن 10 سنوات

او 37 يوم في حاله ان عامل فني في مصنع يخضع للقرار77 وخادم اكثر من 10 سنوات او سنه 50 سنه فاكثر

ولسه فيه كلام كتير

ان العامل لازم لازم ياخد اجازه وجوبيه مدتها 15 يوم في السنه من ال15 يوم دول لازم لازم يكون ضمنهم 6 ايام متصله

ويرحل الباقي فمن الممكن ان يرحل 6 ايام في الحاله الاولي او 13 يوم في الحاله الثانيه او15 يوم في الحاله الثالثه او 22 يوم في الحاله الاخيره

وذلك حسب سن العامل وخدمته ونشاط المنشاه ومهنته

خلي بالك لازم تعمل قياس المهاره للعامل الفني زي عامل الانتاج عامل المخزن الصيانه السباكه 000000 الخ

خد بالك لازم العامل ياخد اجره وعلاواته وارباحه لو شركته مساهمه ومحققه ارباح

خلي بالك لو شركتك بها 100 عامله فاكثر لازم تعملهم حضانه او تعهد لدار حضانه لرعايه اولاد العاملات ولوشركتك فيها اقل من 100 عامله وفيه شركات اخري بها اقل من 100 عامله في محيط 500 متر تشتركو مع بعض في دار حضانه او تعهدو لدار حضانه

وكمان في اجازه وضع وساعه رضاعه واجازه رعايه طفل ولايجوز حرمان المراه العامله من هذه الحقوق0

خد بالك ممنوع تشغيل عمال عن طريق مقاول او متعهد ود ه مخالفه فوريه

وكمان في مهن محظور تشغبل النساء فيها نهائيا وكمان ممنوع تشغل النساء بين السابعه مساءا والسابعه صباحا في المنشاءات الصناعيه

\*ممنوع تشغيل الاجانب بدون ترخيص عمل للاجانب ويجدد سنويا

\*ممنوع تشغيل الاطفال الا بشروط

\*ممنوع تشغيل النساء ليلا وكذلك يحظر تشغيلهم في بعض الاعمال والمهن

وفيه قرارات وزاريه بخصوص كده رقم 43 و 44 لسنه 2021

0

خلي بالك من صندوق اعانه الطوارئ قانون 156 لسنه 2002 0وايه ده كمان

ده لوشركتك فيها 30عامل متامن عليه او اكثر تدفع لحساب الصندوق 1% من جمله الاجور التامينيه بشيك باسم صندوق اعانه الطوارئ او تحت حساب رقم

4123070540351500012 الاهلي المصري

وكمان لازم تعين نسبه ال5% من المعاقين من اجمالي عمال الشركه ممن ترشحهم مكاتب العمل ودي مخالفتها للاسف حبس لو شركتك 20 عامل فاكثر

وكمان لازم تخفض ساعات العمل ست ساعات للمعاق وكمان للعامل السليم الذي يرعامعاقا من اسرته

ويسعدنا تلقي اي استفسارعلي الارقام التاليه 01220256445 محمود فتحي

سجل قيد عمال المنشاه

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| مسلسل | اسم العامل | | تاريخ الالتحاق | المهنه | المؤهل | رقم شهاده القيد | رقم ترخيص الحرفه | ملاحظات |  |
|  |  |  | |  |  |  |  |  |  |
|  |  |  | |  |  |  |  |  |  |
|  |  |  | |  |  |  |  |  |  |
|  |  |  | |  |  |  |  |  |  |
|  |  |  | |  |  |  |  |  |  |